***30.03.2022 г.***

**Наказателно дело от общ характер №120/2022 г.- 10:00 часа**

С присъда от 30.03.2022 година, по НОХД №120/2022 година, състав на Плевенски окръжен съд **ПРИЗНАВА** подсъдимия **К.А.М., ЗА ВИНОВЕН** в това, че

на 28.11.2021 г. в село ГорнаМитрополия, област Плевен,направил опит да даде подкуп-дар, сумата от 100 (сто) лева – два броябанкноти, всяка с номинал от 50 лева, на длъжностни лица – полицейски органи, за да не извършат действие по служба – да не съставят акт за установяване на

административно нарушение по чл.5, ал.3 т.1 и чл.6 ал.1 от ЗДвП, като деянието е останало недовършено по независещи от дееца причини, поради което и на основание **чл.304а, предл. 3, вр. чл.304, ал.1, вр. чл.18 ал.1 от НК, във връзка с чл.54 от НК** го **ОСЪЖДА** на **ЕДНА ГОДИНА и ШЕСТ МЕСЕЦА „ЛИШАВАНЕ ОТ СВОБОДА“** и **„ГЛОБА“ В РАЗМЕР НА 1000 ЛВ**.

На основание чл.58а, ал.1 от НК **НАМАЛЯВА** с една трета така определеното на подсъдимия наказание лишаване от свобода от **ЕДНА ГОДИНА и ШЕСТ МЕСЕЦА „ЛИШАВАНЕ ОТ СВОБОДА“** на **ЕДНА ГОДИНА „ЛИШАВАНЕ ОТ СВОБОДА“**.

На основание чл.66, ал.1 от НК **ОТЛАГА** изпълнението на наложеното наказание лишаване от свобода за срок от **ТРИ ГОДИНИ**.

На основание чл.307а от НК **ОТНЕМА** в полза на Държавата предмета на престъплението – 2 бр. банкноти с номинал по 50,00 лв.

На основание чл.189, ал.3 от НПК **ОСЪЖДА** подсъдимия да **ЗАПЛАТИ** по сметка на ОД на МВР – Плевен направените по време на досъдебното производство разноски по делото в размер на 195,00 лева.

**ПРИСЪДАТА** подлежи на жалба и протест пред Апелативен съд – Велико Търново в петнадесетдневен срок от днес.

**Връзки с обществеността 30 март 2022 г.**

**e-mail:** **os\_press@abv.bg**